**15.e Vyhodnotenie plánu práce finančnej gramotnosti školský rok 2022/ 2023**

Plán práce koordinátora programu finančnej gramotnosti bol skoncipovaný na základe Národného štandardu finančnej gramotnosti, vychádzal z  Pedagogicko-organizačných pokynov pre školský rok 2022/2023 a  iŠkVP.

Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Finančná gramotnosť nie je absolútnym stavom, je to kontinuum schopností, ktoré sú podmienené premennými ako vek, rodina, kultúra či miesto bydliska.

Finančná gramotnosť je ucelený systém finančného vzdelávania, preto je potrebné zohľadňovať nadväznosť medzi prvým a druhým stupňom ZŠ. Vychádzajúc zo vzdelávacích podmienok školy, stupňa vedomostnej úrovne a potrieb žiakov, sme finančnú gramotnosť začlenili do jednotlivých vyučovacích predmetov s využitím medzipredmetových vzťahov. Vzhľadom na charakter finančnej gramotnosti je vhodné realizovať ju pomocou projektového vyučovania, ktoré umožňuje prepájať poznatky, vnímať súvislosti a aplikovať nadobudnuté zručnosti v reálnom živote. Problematika finančnej gramotnosti musí byť správne interpretovaná s prihliadnutím na vek žiakov.

Cieľom finančného vzdelávania je získanie nevyhnutných kompetencií pre zvládnutie finančného a existenčného zabezpečenia v reálnych životných situáciách. Čo veríme, že sa nám formou zaujímavých aktivít a podujatí na ZŠ Sama Cambela aj podarilo, aby žiaci mali schopnosti vybrať najlepšie riešenia v daných situáciách, za určitých podmienok a tým získali nové zručnosti a rozvíjali stratégie potrebné pre život.

Počas školského roka sme pracovali s týmito metodickými materiálmi:

* Pracovné listy k finančnej gramotnosti.
* PPT prezentácie.

K výučbe využívame aj rôzny didaktickú techniku (data-projektory, tablety, vizualizéry...).

 V školskom roku 2019/2020 bola finančná gramotnosť posilnená samostatným predmetom pre žiakov 8. ročníka v rámci projektu ESF – Rozvoj prírodovednej, matematickej a čitateľskej gramotnosti na základe potreby:

* zvýšiť klesajúci záujem o matematiku všeobecne medzi populáciou žiakov,
* zlepšiť výsledky testovania Komparo ukázali nižšie výsledky našich žiakov práve v matematike,
* potreba zmeny výučby – rozšírenie obsahu, inovácia metód a technológií a pomôcok, tak aby sa predmet stal príťažlivým,
* potreba rozvíjania kompetencie a schopnosť riešiť problémy, aktívne argumentovať, overovať si hypotézy, bádať,
* nevyhovujúce, málo podnetné učebnice doplniť iným didaktickým materiálom, modernými pomôckami,
* potreba účinnejšie prepojiť predmet s reálnym životom a finančnou gramotnosťou v praxi.

S cieľom zvýšiť záujem žiakov o daný predmet formou zážitkového učenia, zatraktívnenia a rozšírenia hodín vyučovania, čo prispeje ku zlepšeniu študijných výsledkov žiakov.

September

* Všetci vyučujúci začlenili problematiku finančnej gramotnosti do TVVP.
* Pani učiteľky D. Jakušová na 2. stupni ZŠ a Ľ. Kochanová na 1. stupni ZŠ prihlásili žiakov na korešpondenčné matematické súťaže – Maksík.
* Učitelia na 1. stupni ZŠ vypracovali finančné plány tried na šk. rok 2022/2023.

Október

* V triedach 1. stupňa triedni učitelia uskutočnili projekt „Moja banka“.
* Viem nakupovať? Zaujímavé úlohy na TRH. – pripravil koordinátor FG – J. Krížová.

November

* Projekt obchod zrealizovali žiaci 4. ročníka. Prezentácia projektu bola v triedach.

December

* Finančnú otázku na Vianočných trhoch riešili všetci zúčastnení učitelia spolu so žiakmi. Žiaci mali možnosť manipulácie s peniazmi, s vydávaním a sčítaním súm a pod.
* Na 1. i 2. stupni ZŠ prebehlo školské kolo pytagoriády vo všetkých triedach.

Január

* Na 2. stupni ZŠ prebehla matematická súťaž Expert.
* V niektorých triedach na 1. stupni bol zrealizovaný projekt „Najbohatšie osobnosti planéty“ najmä na hodinách anglického jazyka.

Február

* Príprava a realizácia súťaže Klokan (2. stupeň) a Klokanko (1. stupeň).

Marec

* Na škole prebiehal kvíz finančnej gramotnosti.
* Zapojili sme sa do medzinárodného projektu Global Money Week, ktorý koordinuje Národná banka Slovenska.

Máj

* Návšteva Obal Otava.

Jún

* Každá trieda si vypracovala samostatne svoj triedny plán triedneho výletu alebo exkurzie.
* Beseda s p. Ing. Viktóriou Hlaváčovou – bankovníctvo a služby bánk – pre žiakov 8. a 9. ročníka.

Medzi nesplnené úlohy v tomto školskom roku patrí:

* Tvorba rozhlasových pásem.

Rada by som poďakovala všetkým kolegom, triednym učiteľom, ktorí boli nápomocní pri realizácii úloh stanovených plánom. Napomáhali pri rozvoji schopností žiakov v oblasti finančnej gramotnosti a viedli ich k šetrnému životnému štýlu.